Diari Oficial de la Generalitat Valenciana


Sumari del DOGV 8756, del 06-03-2020 (2020/2041)

RESOLUCIÓ de 25 de febrer de 2020, de la Presidència de la Generalitat, per la qual s'autoritza la revocació de l'exempció del lloc de Secretaria de l'Ajuntament de Cerdà i la creació i classificació del lloc de Secretaria en classe tercera.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/2041


Data del document
:   25-02-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de febrer de 2020, de la Presidència de la Generalitat, per la qual s'autoritza la revocació de l'exempció del lloc de Secretaria de l'Ajuntament de Cerdà i la creació i classificació del lloc de Secretaria en classe tercera. [2020/2041]  
Per l'Ordre de 20 de juny de 2000, de la Conselleria de Justícia i Administracions Públiques, publicada en el Diari Oficial de la Generalitat Valenciana de data 10/07/2000, es va declarar exempt de l'obligació de sostindre la plaça de Secretaria a l'Ajuntament de Cerdà i exercir les funcions reservades pel sistema d'acumulació de funcions.  
  
Posteriorment, mitjançant la Resolució de 10 de desembre de 2015, de la Presidència de la Generalitat (DOGV de 12.01.2016), es va modificar la manera de dur a terme aquestes funcions, que van passar a ser exercides pel Servei d'Assistència a Municipis de la Diputació Provincial de València.  
Segons els certificats de la Secretaria de 18 de desembre de 2019, l'Ajuntament de Cerdà va adoptar, en la sessió del dia 17 de desembre de 2019, sengles acords plenaris segons els quals sol·licita la revocació de l'exempció de l'obligació de mantindre el lloc de Secretaria, així com sol·licita la creació i classificació en classe tercera, del lloc de Secretaria-intervenció de l'Ajuntament.  
Consta en l'expedient el preceptiu informe de la Diputació Provincial de València, de data 22 de maig de 2019, favorable a la revocació de l'exempció sol·licitada. Consta així mateix un certificat sobre aprovació definitiva del pressupost municipal 2020.  
Vistos els antecedents indicats, i en virtut del que es disposa en l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana, així com l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV de 22.07.2019), resolc:  
  
  
Primer  
Revocar l'exempció de l'obligació de mantindre el lloc de Secretaria de l'Ajuntament de Cerdà.  
  
Segon  
Crear i classificar el lloc de Secretària de l'Ajuntament de Cerdà en classe tercera, i reservar-ne la provisió a personal funcionari amb habilitació de caràcter nacional, de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament, recurs contenciós administratiu davant dels jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no s'hi pot interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 25 de febrer de 2020.- El president de la Generalitat, p. d. (R. 19.07.2019, DOGV de 22.07.2019), el secretari autonòmic de Promoció Institucional i Cohesió Territorial: Alfred Boix Pastor.